  Туспуктэм: vk.com (Алексей Заметаев) Наталия Сильвестрова Воткаын егитъёслы туала мультиформатной центр усьтӥзы. Сое «Регион для молодых» программа улсын кылдытӥзы. Со сярысь карлэн тӧроез Алексей Заметаев «ВКонтакте» мерлыко вотэсысь бамаз ивортӥз. Центр Киров нимо урамысь 6 номеро юртын интыяське. Солэсь пушсэ тупатъязы, туала каризы. Егитъёслэн центразы творчествоен вырыны мастерскойёс, эктон зал, сиськон инты, сценаен актовой зал, коворкинг радъязы. Тодэ вайытом, туэ Можгаын, Сарапулын но Глазкарын егитъёслэь выльдэм центръёссэс усьтӥзы ни. 2024-тӥ арын эшшо вить центр лэсьтозы. Тегъёс: егитъёс Вотка Удмуртия Мерлык  